CELEX: 62014TN0259
Language: hu
Date: 2014-04-24 00:00:00
Title: T-259/14. sz. ügy: 2014. április 24-én benyújtott kereset – Luxemburg kontra Bizottság

14.7.2014   
            
            
               HU
            
            
               Az Európai Unió Hivatalos Lapja
            
            
               C 223/20
            
         2014. április 24-én benyújtott kereset – Luxemburg kontra Bizottság
   (T-259/14. sz. ügy)
   2014/C 223/25
   Az eljárás nyelve: francia
   
      Felek
   
   
      Felperes: Luxemburgi Nagyhercegség (képviselők: L. Delvaux meghatalmazott, segítői: P.-E. Partsch, A. Steichen, D. Waelbroeck ügyvédek és D. Slater solicitor)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               a jelen keresetet nyilvánítsa elfogadhatónak és megalapozottnak;
            
         
               —
            
            
               semmisítse meg a Bizottság 2014. március 24-i határozatát, amely arra kötelezi Luxemburgot, hogy a szellemi tulajdonból származó jövedelmek adóztatási rendszeréről információkat szolgáltasson;
            
         
               —
            
            
               a Bizottságot kötelezze a költségek viselésére.
            
         
      Jogalapok és fontosabb érvek
   
   A jelen keresetében a felperes a Bizottság C (2014) 1987 végleges határozatának megsemmisítését kéri, amelyben a Bizottság a 659/1999 rendelet (1) 10. cikke (3) bekezdése alapján arra kötelezte a felperest, hogy szolgáltasson információkat a szellemi tulajdonból származó jövedelmek adóztatási rendszeréről.
   Keresete alátámasztására a felperes négy jogalapot hoz fel, amelyek lényegében azonosak a T-258/14. sz., Luxemburg kontra Bizottság ügy keretében felhozott jogalapokkal, vagy azokhoz hasonlók.
   
      (1)  Az Európai Unió működéséről szóló szerződés 108. cikkének alkalmazására vonatkozó részletes szabályok megállapításáról szóló, 1999. március 22-i 659/1999/EK tanácsi rendelet (HL L 83., 1. o.; magyar nyelvű különkiadás 8. fejezet, 1. kötet, 339. o.).